Það var stór dagur í gær þegar ég keypti flugmiðann til Parísar . Ég á erindi , brýnt erindi , til Frakklands í nóvember . Mitt litla leyniverkefni mjakaðst að minnsta kosti einn þumlung í rétta átt þegar dagarnir í París voru fastnegldir . Ég hlakka mikið til og ferðin skerpir líka undirbúninginn hér í Danmörku næstu vikur . Í gær var ég í þrjár klukkustundir , eftir að ég kom heim úr vinnu , ofan í skurði að moka . Mitt stóra garðverkefni þokast líka áfram . Ég held að ég hafi að minnsta kosti flutt 8 kúbikmetra af möl og mold úr garði og út á bílaplan . Nú þarf ég bara að fá lánaða kerru og bíl með krók til að keyra allan þennan haug í burtu . Þegar ég ek með þunghlaðna aftaníkerru verð ég ekta garðmaður .